YouTuben perustajat: Chad Hurley, Steve Chen ja Jawed Karim
**YouTube** on Googlen omistama Internetissä toimiva videopalvelu. Käyttäjät voivat lisätä sivustolle omia videoitaan, sekä katsoa ja kommentoida muiden käyttäjien videoita. Sivuston perusti 14. helmikuuta 2005 kolme PayPalin työntekijää: Chad Hurley, Steve Chen ja Jawed Karim.
YouTuben pääkonttori sijaitsee San Brunossa, Kaliforniassa ja Susan Wojcicki toimi YouTuben toimitusjohtajana helmikuusta 2014 vuoteen 2023. Nykyisin YouTuben toimitusjohtajana toimii Neal Mohan. YouTubesta käytetään myös lyhennettä **YT**.

YouTube on Internetin suosituin suoratoistovideopalvelu (vuonna 2009). YouTubeen ladataan joka minuutti noin 500 tuntia videosisältöä, eli yhdessä vuorokaudessa sisältöä ladataan yli 80 vuoden edestä (vuonna 2019). Päivittäin palvelussa katsotaan yli neljä miljardia videota ja kuukaudessa YouTubessa käy yli miljardi erillistä käyttäjää (2014). Suomessa YouTube on vuonna 2009 toiseksi suosituin verkkosivusto.

Tekniikka
---------

YouTuben ensimmäinen logo
YouTubeen voi ladata mm. WMV-, AVI-, MOV- ja MPEG-muotoisia tiedostoja YouTuben automaattisesti muokattavaksi.

Ainakin vielä 2014 YouTube esitti videon perusasetuksilla tarkkuudella 320 vaakapistettä × 240 pystypistettä. Ääniraita muunnettiin muotoon MP3, ja sen näytteenottotaajuus on 22 050 Hz yksikanavaisena eli monofonisena. 
Videoiden toistoon käytettiin Adobe Flash Playerin ominaisuuksia.

HTML5-soitin otettiin testikäyttöön vuonna 2010.
YouTuben Engineering and Developers Blogissa ilmoitettiin HTML5-soittimen siirtyneen sivuston oletusvaihtoehdoksi videoita katseltaessa 27. tammikuuta 2015.
Toukokuussa 2011 sivuston tukema HTML5-videosoitin mahdollisti 3D-videoiden toiston käyttämällä Nvidian 3D Visionia. Heinäkuussa 2010 YouTube alkoi tukea myös 4K (4 096 × 2 304) videoita. Marraskuusta 2014 lähtien on ollut mahdollista tallentaa videoita myös 48, 50 ja 60 kuvan kuvataajuudella.

Vuonna 2021 YouTube transkoodaa ladatut videot automaattisesti useaan formaattiin ja eri resoluutioille erilaisia laitteita varten. YouTubeen on mahdollista tallentaa 8K ultrateräväpiirtovideoita 7680×4320 tarkkuudella. Näistä tehdään automaattisesti 144p, 240p, 360p, 480p, 720p, 1080p, 1440p, 2160p ja 4320p -versiot. Nykyisin moderneille laitteille tarjotaan VP9-koodekkia käyttäviä videoita ja muille yhteensopivampaa H.264-koodekkia.

YouTubeen ladattaville videoilla Google suosittelee käytettäväksi H.264-koodekkia progressiivisesti tallennettuna, korkeintaan 60 kuvataajuudella, standardilla 16:9-kuvasuhteella, AAC-LC-äänikoodekkia 96 tai 48 kHz näytteenottotaajuudella stereona tai 5.1-kanavajärjestelmällä, tallennettuna MP4-säiliömuotoon.

Google on kehittänyt *Argos*-mikropiirin videokuvan transkoodaamisessa tusinaksi versioksi, joita se käyttää sulavaan toistoon ja verkkokaistan säästämiseksi. Käyttäjien lataamat videot muutetaan eri näyttöresoluutioille.
Tuleva*milloin?* koodekki on AV1.

Vuonna 2021 tuki sisältää muun muassa useimmat vuodesta 2013 eteenpäin julkaistut älytelevisiot.

Historia
--------

Kuvankaappaus suomenkielisestä YouTubesta vuodelta 2017.
*Pääartikkeli: YouTuben historia*
Google ilmoitti 9. lokakuuta 2006 ostavansa YouTuben noin 1,3 miljardilla eurolla.

YouTube on pyrkinyt lisäämään tarjontaansa enemmän voittoa tuottavia mainoksia ja uusia ominaisuuksia. Vuonna 2008 palvelussa mahdollistui pitkien elokuvien esittäminen. YouTube on parantanut myös kuvan laatua tarjoten mahdollisuuden 4k-tasoiseen tallentamiseen.

YouTube vaikuttamisen välineenä
-------------------------------

Avoimuudesta johtuen YouTubea käytetään monenlaisten epäkohtien osoittamiseen ja yhteiskunnalliseen vaikuttamiseen. Siellä on käsitelty myös ongelmia, kuten kouluampumisia. Suomesta Pekka Eric Auvinen ja Matti Juhani Saari olivat luoneet itselleen tilin YouTubeen. Jokelan ja Kauhajoen koulusurmien jälkeen Suomen viranomaiset saivat poistetuiksi aineistoa, joita kuitenkin tiedotusvälineet olivat julkaisseet ja joista liikkui kopioita muualla verkossa.

Yhdysvalloissa presidentinvaalissa on uskottu, että YouTube on muuttanut perusteellisesti kampanjointia. Yksi ytimekäs YouTube-video voi saada helposti miljoonia katsojia.

### Estot ja kiellot

Estetyn videon ilmoitusviesti
Jotkin maat tai laitokset ovat sensuroineet tai rajoittaneet tiettyjä videoita ja jotkin ovat estäneet kokonaan pääsyn YouTubeen. Tiettyjen videoiden estäminen tapahtuu videon rikkoessa maan lakia, joka voi vaihdella etiikkaan tai moraaliin perustuvasta laista tekijänoikeusrikkomukseen sekä kansalliseen turvallisuuteen liittyen.

Thaimaa esti sivustolle pääsyn vuonna 2007 viideksi kuukaudeksi, koska palvelussa oli 44 sekunnin mittainen video, jonka katsottiin loukkaavan maan kuningasta. Myös Pakistanissa sivustolle pääsy oli estettynä syyskuusta 2012 tammikuuhun 2016 islamia loukkaavan videomateriaalin takia. Turkki ja Tunisia ovat rajoittaneet palveluun pääsyä sekä Egypti on vaatinut tiettyjen demokratiamyönteisten tietojen rajoittamista.

Yhdysvaltain asevoimien edustajat sulkivat 14. toukokuuta 2007 sotilailta pääsyn YouTubeen, Music Televisioniin ja MySpaceen. Edustajien mukaan nämä viihdeportaalit kuormittivat liikaa puolustusministeriön verkkoa. YouTuben pääjohtajan, Chad Hurleyn mukaan kyseessä saattaa olla jokin muu syy. Kielto nimittäin tuli voimaan vain muutama päivä sen jälkeen, kun Yhdysvaltain asevoimat avasi YouTubeen oman kanavansa Irakin sodan propagandalle.

### Verkkohyökkäykset

YouTubea vastaan hyökättiin 21. toukokuuta 2009 lataamalla sinne lukuisia pornoa sisältäviä videoita. 4chanin järjestämä "Porn Day" järjestettiin YouTuben poistettua sivustolta musiikkivideoita.

Toinen hyökkäys tapahtui 4. heinäkuuta 2010 hyödyntämällä cross-site scripting -haavoittuvaisuutta. Hyökkäyksen kohteena olivat lähinnä kanadalaisen teinitähti Justin Bieberin videot. YouTuben mukaan aukko korjattiin kahdessa tunnissa.

### Mainosboikotti 2017

Maaliskuussa 2017 Times julkaisi jutun, jonka mukaan brittihallituksen, yliopistojen, hyväntekeväisyysjärjestöjen ja useiden yksityisten yritysten mainoksia esitettiin uusnatsiryhmien ja terroristiryhmiä tukevien videoiden yhteydessä. YouTuben mainostuksen analysointi ja siitä tehdyt kohujutut levisivät myös Yhdysvaltoihin, jossa mainoksia väitettiin esitettävän kyseenalaisen ja rasistisen sisällön yhteydessä.

Kohun seurauksena yli 250 yritystä lopetti yhteistyönsä Googlen kanssa. YouTuben arvioitiin boikotoinnin seurauksena menettävän jopa 750 miljoonan dollarin mainostulot vuodessa.

### Kiistanalaisen sisällön piilotus

Elokuussa 2017 YouTube alkoi käyttäjien ilmoituksesta piilottaa videoita, joissa on "kiistanalaista sisältöä", mutta jotka eivät suoranaisesti riko käyttösääntöjä. YouTuben säännöissä erikseen kielletään kokonaan vihaa lietsovat videot. Piilotetuissa videoissa voi olla sisältövaroitus, niiden yhteydessä ei näytetä mainoksia tai niitä ei voi kommentoida tai tykätä, eikä niille näytetä videoehdotuksia.

Mozilla-säätiön rahoittamassa, 37 380 YouTuben käyttäjää kattaneessa tutkimuksessa (2020–2021) YouTube-sivuston havaittiin suosittelevan käyttäjilleen katsottavaksi videoita, jotka sisältävät esimerkiksi misinformaatiota, väkivaltaa ja vihapuhetta. YouTuben käyttäjien saatavilla on säätimiä, joiden YouTube väittää vaikuttavan käyttäjän eteen tulevaan sisältöön, mutta Mozilla-säätiön myöhemmän, 22 722 käyttäjän tutkimuksen mukaan näiden säätimien vaikutus on todellisuudessa häviävän pieni.

YouTube ja tekijänoikeusjärjestelyt
-----------------------------------

YouTube kieltää tekijänoikeudellisesti suojattujen videoiden tuomisen palveluun ilman tekijänoikeuksien haltijan lupaa. Tekijänoikeudellisesti suojatun materiaalin valvonnassa ja poistossa on kuitenkin ollut vaikeuksia. Vuonna 2008 jotkut televisioyhtiöt ilmoittivat luovuttaneensa lähes kokonaan tekijänoikeudellisesti suojatun materiaalin poistamisen tehtävän vaikeuden vuoksi. YouTube voi poistaa käyttäjien tunnuksia, jos nämä ovat tuoneet tekijänoikeuksia rikkovia videoita palveluun.

Toukokuussa 2007 uutisoitiin, että YouTube suhtautuu tekijänoikeuksiin vakavasti ja harkitsee ottavansa käyttöön sisällönsuodatuksen, jolla järjestelmä tunnistaisi tekijänoikeuksin suojatun materiaalin ja estäisi sen lataamisen.

YouTubella on sopimukset materiaalin jakelusta ainakin levy-yhtiöiden Universal, SonyBMG, Warner Music ja EMI kanssa. YouTube käyttää tekniikkaa, joka tunnistaa videossa soivan kappaleen ja tämän perusteella maksaa tekijänoikeuskorvaukset oikealle taholle.

### Content ID

Vuoden 2007 lopulla YouTube julkaisi *Content ID* -nimisen sisällöntunnistusjärjestelmän, jonka tarkoituksena on helpottaa tekijänoikeuksien haltijoiden taistelua piratismia vastaan. Työkalu tarkastaa sivustolle ladattavien videoiden profiileita tietokannassa olevaan tekijänoikeudelliseen materiaaliin. Se ilmoittaa tekijänoikeusrikkomuksista oikeuksien omistajille, jotta he voivat päättää, mitä kyseisille videolle tehdään. Tekijänoikeuksien haltija voi pyytää, että videon näkyminen estetään, tai videoon voidaan lisätä mainoksia, joiden tuotosta osa menee tekijänoikeuksien haltijalle. YouTuben mukaan yli 95 prosenttia valitsee jälkimmäisen vaihtoehdon. Levy-yhtiöiden mukaan järjestelmä ei kuitenkaan ole tarpeeksi tarkka.

Vuonna 2016 YouTube sanoi maksaneensa tekijänoikeuksien haltijoille vuodesta 2007 lähtien Content ID:n avulla yhteensä kaksi miljardia dollaria.

Sisällöntunnistusjärjestelmän julkaisun jälkeen on medioihin noussut esille monia virheellisiä automaattisia ilmoituksia tai väärin saatuja tekijänoikeuksia. Yhtenä esimerkkinä Content ID:n automaattisesti huomaama kissavideo, jossa kissan kehräys luokiteltiin tekijänoikeusrikkomukseksi.

EFF:n mukaan Content ID on korvannut Yhdysvaltain lain salliman lainaus-, parodia- ja sitaattioikeuden "Fair usen" YouTuben omilla säännöillä.

On myös arvioitu että Content ID antaa Googlelle etulyöntiaseman jos EU:n tekijänoikeusdirektiivissa vaaditaan sisällön ennakkosuodatus oikeudenomistajien eduksi. Tällöin Google voi lisensoida valmista järjestelmää pienemmille toimijoille tai niiden on kehittävä oma vastaava kymmenien miljoonien hintaan.

### Viacom

Maaliskuussa 2007 yhdysvaltalainen televisioyhtiö Viacom haastoi YouTuben oikeuteen tekijänoikeusrikkomuksista ja vaati siltä miljardin dollarin korvauksia. Viacomin mukaan YouTubessa on lähes 160 000 heidän omistamaansa videoleikettä.

Oikeus määräsi heinäkuussa 2008 YouTuben luovuttamaan palvelun kaikkien käyttäjien IP-osoitteet, käyttäjätunnukset ja poistettujen videoiden tiedot Viacomille, jotta Viacom voisi osoittaa tekijänoikeudellisesti suojatun materiaalin olevan suositumpaa kuin amatöörimateriaalin. Yhteensä tietoja luovutettiin 12 teratavua.

Maaliskuussa 2014 yhtiöiden oikeustaistelu päättyi, kun osapuolet tulivat sovintoon. Sen sisällöstä ei kerrottu julkisuuteen.

### Teosto

Marraskuun 2017 lopulla Suomen tekijänoikeusjärjestö Teoston sekä Googlen välinen, kuukauden ajan kestänyt kiista johti musiikkia sisältäneiden YouTube-videoiden estämiseen Suomessa. Eston taakse joutui valtaosin suomalaisia kappaleita ja musiikkivideoita, mutta joukossa oli mukana runsaasti myös ulkomaalaisia vastaavia. Kiista aiheutui suomalaisten musiikintekijöiden valituksienteosta, joka johtui YouTubesta saaduista liian pienistä korvauksista. Esto koski vain ja ainoastaan Suomea. Myöhemmin samana päivänä Teoston senior manager Markus Kaarto ilmoitti, että väliaikainen sopimus oli saatu aikaiseksi ja että musiikki palaa suomalaisten saataville YouTubessa torstain 30.11. ja perjantain 1.12. aikana.

Katso myös
----------

* YouTube Premium
* YouTube Kids
* YouTube Shorts
* YouTube Music

Lähteet
-------

1. ↑  YouTube's First Video Uploaded Five Years Ago Today Mashable.com. Viitattu 7.9.2013. (englanniksi)
2. ↑  youtube.com - enjoy the videos and music you love, upload original content, and share it all with friends, family, and the world on youtube. *similarweb.com*. Viitattu 27.6.2022. (englanniksi)
3. ↑  Jawed Karim, Co-founder of Youtube  14.11.2016. Real Leaders.  Arkistoitu 18.7.2021. Viitattu 30.9.2018.
4. ↑  Lawler, Ryan: Google Ads SVP Susan Wojcicki Takes Over At YouTube *TechCrunch*.  5.2.2014.  (englanniksi)
5. ↑  Susan Wojcicki Steps Down As YouTube CEO With Neal Mohan Set To Take Over *Forbes*.  19.4.2023. Forbes. Viitattu 7.7.2023. (englanniksi)
6. ↑  Mäki, Matias: Ei ihme, että YouTube ärsyttää kilpailijoita *Digitoday.fi*.  29.6.2007.  Arkistoitu 28.4.2009. Viitattu 29.6.2007.
7. ↑  Alexa Internet, Inc: Alexa Web Search – Top 500  15. tammikuuta 2012. Alexa Internet, Inc.  Arkistoitu 12.1.2012. Viitattu 15.1.2012. (englanniksi)
8. ↑  Tubefilter: More Than 500 Hours Of Content Are Now Being Uploaded To YouTube Every Minute *7.5.2019*.  7.5.2019.
9. ↑  Alexei Oreskovic: Exclusive: YouTube hits 4 billion daily video views  23.1.2012. Reuters.com. Viitattu 20.1.2014. (englanniksi)
10. ↑  Tilastotiedot YouTube.  Arkistoitu 20.12.2014. Viitattu 31.10.2014.
11. ↑  Top Sites in Finland Alexa.  Arkistoitu 3.4.2009. Viitattu 31.10.2014. (englanniksi)
12. ↑  Koodauksen lisäasetukset: Suositellut bittinopeudet, koodekit, tarkkuudet ja muuta *YouTube: Ohje*. Google Support. Viitattu 31.10.2014.
13. ↑  Räihä, Kaarlo: YouTuben HTML5-tuki testikäytössä afterdawn.com.  Arkistoitu 24.1.2010. Viitattu 1.9.2013.
14. ↑  YouTube siirtää Flashin taka-alalle, HTML5-soittimesta vakiovaihtoehto Muropaketti.  Arkistoitu 31.1.2015. Viitattu 29.1.2015.
15. ↑  Smith, Ryan: YouTube Adds Stereoscopic 3D Video Support (And 3D Vision Support, Too) *GPUs*.  26.5.2011. AnandTech.  Arkistoitu 29.11.2014. Viitattu 18.11.2014. (englanniksi)
16. ↑  What's bigger than 1080p? 4K video comes to YouTube *News*.  9.7.2010. YouTube Global.  Arkistoitu 5.8.2010. Viitattu 29.7.2010. (englanniksi)
17. ↑  Pitkänen, Manu: YouTube päivittyi: Tukee 60 FPS:n videoita *Uutiset*.  3.11.2014. After Dawn.  Arkistoitu 5.12.2014. Viitattu 29.11.2014. (englanniksi)
18. 1 2 3 4  Ron Amadeo: YouTube is now building its own video-transcoding chips *arstechnica.com*.  22.4.2021. Viitattu 30.10.2021. (englanniksi)
19. ↑
20. ↑
21. ↑  Google ostaa nettivideoita tarjoavan YouTuben *Yle Uutiset*.  10.10.2006. Viitattu 31.10.2014.
22. ↑  Youtube alkaa näyttää pitkiä elokuvia *Yle Uutiset*.  10.11.2008. Viitattu 22.12.2013.
23. ↑  Veidyanathan, Rajini: Top hits of the YouTube election *BBC News*.  30.10.2008. Viitattu 4.11.2008. (englanniksi)
24. 1 2 3  YouTube Censored: A Recent History *opennet.net*. Viitattu 24.3.2022. (englanniksi)
25. ↑  Wong-Anan, Nopporn: Thailand blocks YouTube for clip mocking king *Reuters*.  4.4.2007. Viitattu 15.8.2021. (englanniksi)
26. ↑  Thailand lifts 5-month YouTube ban *Reuters*.  1.9.2007. Viitattu 15.8.2021. (englanniksi)
27. ↑  Wilkes, Tommy: Pakistan lifts ban on YouTube after launch of local version *Reuters*.  18.1.2016. Viitattu 15.8.2021. (englanniksi)
28. ↑  Mannila, Marko: YouTube kummeksuu USA:n armeijan sulkua *Ilta-Sanomat*.  21.5.2007. Viitattu 24.8.2007.
29. ↑  Laura Smith-Spark: US military takes Iraq war to YouTube *BBC NEWS*.  11.5.2007. Viitattu 24.8.2007. (englanniksi)
30. ↑  US blocks soldiers from websites *BBC NEWS*.  14.5.2007. Viitattu 24.8.2007. (englanniksi)
31. ↑  Courtney, Siobhan21.5.2009: Pornographic videos flood YouTube *BBC News*.  21.5.2009. Viitattu 6.1.2010. (englanniksi)
32. ↑  Fitzsimmons, Caitlin: YouTube besieged by porn videos *The Guardian*.  22.5.2009. Viitattu 31.10.2014. (englanniksi)
33. ↑  Linnake, Tuomas: YouTuben iskussa ohjattiin laulajan fanit pornosivuille *Ilta-Sanomat*.  5.7.2010. Viitattu 5.7.2010.
34. ↑  Radionova, Zlata: World's biggest companies 'funding Islamic extremists through adverts' *The Independent*.  9.2.2017.  (englanniksi)
35. ↑  Nicas, Jack: Google’s YouTube Has Continued Showing Brands’ Ads With Racist and Other Objectionable Videos *The Wall Street Journal*.  24.3.2017.  (englanniksi)
36. ↑  Radionova, Zlata: Youtube could lose up to $750m from advertisers' boycott *The Independent*.  27.3.2017.  (englanniksi)
37. ↑  Alba, Davey: YouTube’s Ad Problems Finally Blow Up in Google’s Face *Wired*.  25.3.2017.  (englanniksi)
38. ↑  Solon, Olivia: Google's bad week: YouTube loses millions as advertising row reaches US *the Guardian*.  25.3.2017.  (englanniksi)
39. ↑  Kasternakes, Jacob: YouTube will hide, but not remove, some ‘supremacist’ videos  1.8.2017. theverge.com.
40. ↑  YouTube Has Finally Started Hiding Extremist Videos, Even If It Won’t Delete Them All fastcompany.com.  (englanniksi)
41. ↑  YouTube Regrets — A crowdsourced investigation into YouTube's recommendation algorithm (PDF) *Mozilla Foundation*.  7/2021.  (englanniksi)
42. ↑  Ricks, Becca & McCrosky, Jesse: Does This Button Work? Investigating YouTube's ineffective user controls (PDF) *Mozilla Foundation*.  9/2022.  (englanniksi)
43. 1 2  Junkkaala, Jouni: YouTube ohensi tekijän oikeuksia *Tivi*.  11.4.2008. Viitattu 2.5.2010.
44. ↑  Karkimo, Ari: Youtube rimpuilee Viacomin koukussa (Tilaajille) *Tivi*.  2.5.2007. Viitattu 5.5.2007.
45. ↑  Räihä, Kaarlo: YouTube vääntää kättä tekijänoikeuksista *AfterDawn*.  18.9.2006. Viitattu 2.5.2010.
46. ↑  Miten Content ID ‑sisällöntunnistus toimii? - YouTube Ohjeet *support.google.com*.
47. ↑  Popper, Ben: YouTube to the music industry: here's the money *The Verge*.  13.7.2016. Viitattu 7.7.2018.
48. ↑  Hamedy, Saba: YouTube has paid $2 billion to rights holders through Content ID *Mashable*.  13.7.2016. Viitattu 7.7.2018. (englanniksi)
49. ↑  Van der Sar, Ernesto: YouTube's Content-ID Piracy Filter Wreaks Havoc *TorrentFreak*.  8.9.2011.  (englanniksi)
50. ↑  McArthur, Stephen: How to Beat a YouTube ContentID Copyright Claim – What every Gamer and *Game Developer*.  24.6.2014.  (englanniksi)
51. ↑  Totilo, Stephen: Here's YouTube's Reply To Angry YouTubers About This Content ID Mess *Kotaku*.  17.12.2013.  (englanniksi)
52. ↑  Kissan kehräys loukkasi YouTube:n mukaan tekijänoikeutta (Tilaajille) *Tivi*.  13.2.2015.
53. ↑  Trendacosta, Katharine: Unfiltered: How YouTube’s Content ID Discourages Fair Use and Dictates What We See Online *Electronic Frontier Foundation*.  10.12.2020.  (englanniksi)
54. ↑  YouTube and the music industry are both wrong on Article 13 *Felix Reda*.  28.11.18.  (englanniksi)
55. ↑  Viacom haastaa YouTuben oikeuteen *Turun Sanomat*.  13.3.2007.  Arkistoitu 31.10.2014. Viitattu 31.10.2014.
56. ↑  Nokso-Koivisto, Hannu: 12 teratavua YouTube-käyttäjätietoja Viacomille *Ilta-Sanomat*.  4.7.2008. Viitattu 6.7.2008.
57. ↑  Google and Viacom end seven-year row *BBC News*.  18.3.2014. Viitattu 7.7.2018. (englanniksi)
58. 1 2  Pudas, Mari: Musiikki palaa Youtubeen viimeistään huomenna - kiistassa kyse rahasta *Iltalehti*.  30.11.2017.
59. ↑  Pudas, Mari: Syy musiikin blokkaukseen Youtubessa selvisi - Teoston kanssa ei löytynyt yksimielisyyttä *Iltalehti*.  30.11.2017.

Aiheesta muualla
----------------

* Kuvia tai muita tiedostoja aiheesta **YouTube** Wikimedia Commonsissa

* Tässä kamppailussa tiivistyy koko YouTuben tulevaisuus – Suosittu tubettaja PewDiePie ja mediajätti käyvät veristä sotaa seuraajista, Yle 26.4.2017
* YouTuben virallinen sivusto
* Wikitubia, YouTubeen keskittyvä wiki (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Google |
| --- |
|  |
| 
* Perustaja ja pitkäaikainen toimitusjohtaja: Larry Page
* Pitkäaikainen toimitusjohtaja: Eric Schmidt
* Perustaja: Sergei Brin

 |
|  |
| Karttapalvelut | 
* Google Earth
* Google Maps
* Google Mars
* Google Moon
* Google Sky
* Google Map Maker
* Google Street View

 |
|  |
| Keskustelu- ja yhteisöpalvelut | 
* Google+
* Google Allo
* Google Duo
* Google Hangouts
* Google Meet
* Google Messenger
* Google Profiles
* Google Talk

 |
|  |
| Hakupalvelut | 
* Google-haku
* Google Knowledge Graph
* Google Scholar
* iGoogle
* Google Goggles

 |
|  |
| Analysointi ja mainostus | 
* Google AdSense
* Google Analytics
* Google Zeitgeist

 |
|  |
| Media ja video | 
* Google Kuvat
* Picasa
* Panoramio
* Snapseed
* Google Video
* Google Lens
* YouTube
* YouTube Music
* YouTube Premium

 |
|  |
| Käyttöjärjestelmät | 
* Android
* Android Things
* Chrome OS
* Google TV
* Wear OS

 |
|  |
| Laitteet | 
* Google Daydream
* Google Daydream View
* Chromebox
* Chromecast
* Google Glass
* Google Home
* Google Nexus
* Google Pixel

 |
|  |
| Muut | 
* Google Assistant
* Blogger
* Google Books
* Google Buzz
* Google Chrome
* Google Classroom
* Google Currents
* Google Desktop
* Google Docs
* Google Drive
* Google Finance
* Google Fit
* Gmail
* Google driverless car
* Google I/O
* Googleplex
* Google-kalenteri
* Google Keep
* Knol
* Google Kääntäjä
* Google-logo
* Google-muistikirja
* Google News
* Google Now
* Google Page Creator
* Google Play
* Google Play -kirjat
* Google Play -musiikki
* Google Play Pelit
* Google-syötteenlukija
* Google Sites
* Google Sidewiki
* Google Tango
* Google-työkalupalkki
* Google Trips
* Google Pay Send
* Google Web Accelerator

 |
|  |
| 
* Luettelot Googlen tuotteista ja ostamista yrityksistä
* Luokka

 |

 |